Airija Eurovizijoje

Airija „Eurovizijos“ dainų konkurse dalyvavo 55 kartus, debiutavo 1965 m. Šalis konkurse dalyvauja kasmet, išskyrus 1983 m. ir 2002 m. Airija yra sėkmingiausia šalis „Eurovizijoje“, šį konkursą laimėjo septynis kartus, daugiau nei bet kuri kita šalis. Visos konkurse dalyvavusios Airijos dainos buvo atliekamos anglų kalba, išskyrus 1972 m., kai daina „Ceol an Ghrá“ buvo atlikta airių kalba. Airija „Euroviziją“ surengė septynis kartus. Šeši iš septynių konkursų vyko sostinėje Dubline, o 1993 m. „Eurovizijos“ konkursas vyko Milstrite, miestelyje šiaurės vakarų Korko grafystė.

Istorija 

Airija „Eurovizijoje“ dalyvauja kasmet nuo debiuto 1965 metais, iki šiol praleido tik du konkursus 1983 ir 2002 metais. Šalis konkursą laimėjo 7 kartus, 18 kartų pateko į penketuką.

Airijos paskutinių metų rezultatai buvo prasti, palyginti su 1990-aisiais, iš kurių prasčiausiai pasirodė 2007 ir 2013 m., užėmę paskutines vietas. 2007 m. konkurse tradicinė airių muzikos grupė Dervish atliko dainą „They Can’t Stop the Spring“. Grupė, kuri automatiškai pateko į finalą, užėmė paskutinę vietą su penkiais taškais, kuriuos skyrė Albanija. 2008 m. Dustin the Turkey nepavyko patekti į finalą su daina „Irelande Douze Pointe“. Tas pats likimas ištiko duetą Sinéad Mulvey ir Black Daisy, dalyvavusį 2009 metais. 2011 metais Airijos atstovais tapo „X Factor“ finalininkai Jedward. Duetas finale užėmė aštuntą vietą su 119 taškų, tai sėkmingiausias Airijos rezultatas per paskutinius 10 metų. 2012 metais Jedward dar kartą atstovavo Airijai su daina „Waterline“, bet jiems sekėsi kiek prasčiau – finale, surinkę 46 taškus, užėmė 19 vietą.

Septyni atlikėjai, atstovavę Airijai, yra dalyvavę daugiau nei vieną kartą: Johnny Logan (1980 ir 1987 m.), Linda Martin (1984, 1992 m.), Niamh Kavanagh (1993, 2010 m.), Tommy ir Jimmy Swarbrigg (grupės „The Swarbriggs“ nariai; 1975 ir 1977 m., grupės „The Swarbriggs Plus Two“ sudėtyje), Maxi (1973 ir 1981 m., grupės „Sheeba“ sudėtyje) ir Jedward (2011 ir 2012 m.).

Nuo 2000 m. „Euroviziją“ Airijoje komentuoja Marty Whelan.

Dalyvavimas 

 Jei šalis laimėjo praėjusiais metais, sekančiais metais nedalyvauja konkurso pusfinalyje. Be to, 2004–2007 m. dešimt šalių, kurie nebuvo „Big Four“ šalys, nedalyvauja kitų metų pusfinalyje. Jei, pavyzdžiui, Vokietija ir Prancūzija patenka į dešimtuką, šalys, užėmusios 11 ir 12 vietas, patenka į ateinančių metų finalą kartu su kitomis šalimis.

Congratulations: 50 metų Eurovizijos dainų konkursui 

 Apie šį konkursą skaitykite Congratulations (Eurovizija)

Balsavimų istorija 1975–2022 m.

Airijos taškai

Valstybių taškai Airijai

Konkursų rengimas 

Airija yra vienintelė šalis, kuri surengė tris konkursus iš eilės: 1993, 1994 ir 1995 metais. Šeši iš septynių konkursų vyko Airijos sostinėje Dubline. Be to, 1993 m. Eurovizijos konkursas vyko Milstrite.

Marcel Bezençon apdovanojimai

Meno apdovanojimas

Kiti faktai 
 Brian Kennedy daina „Every Song Is A Cry For Love“ (2006 m.) tapo tūkstantąja „Eurovizijos“ daina.
 Airija 2007 m. su 5 taškais pirmą kartą užėmė paskutinę vietą. Paskutinę vietą šalis užėmė ir 2013 m.

Taip pat skaitykite 
 Airija Eurovizijos šokių konkurse
 Airija vaikų Eurovizijos dainų konkurse

Nuorodos 

 Airijos „Eurovizijos“ svetainė

Šalys Eurovizijos dainų konkurse